દરમિયાન સાતારા જિલ્લા પ્રવાસે આવેલા ભૂતપૂર્વ ઉપમુખ્યમંત્રી અજિત પવારે રાત્રે 9 વાગ્યાના સુમારે મહાબળેશ્વર-સાતારા રોડ પર એક જખમી વ્યક્તિને જોઈ હતી. સંતોષ જાધવ નામની આ જખમી વ્યક્તિને પવાર પોતાની કારમાં હોસ્પિટલમાં લઈ ગયા હતા. સંતોષ ટુવ્હીલર પર જઈ રહ્યો હતો ત્યારે અચાનક રાનડુક્કર ટકરાવાથી નિર્જન ઠેકાણે પડી ગયો હતો. આ જ રસ્તે એક લગ્નમાં હાજરીમાં આપીને પાછા ફરી રહેલા અજિત પવારે એને જોયો હતો. તેમણે તરત કાર રોકીને સંતોષને સાતારાની હોસ્પિટલમાં દાખલ કર્યો હતો. એ પછી પોતેે ડોકટરને ફોન કરીને જખમી વ્યક્તિની તબિયતનું ધ્યાન રાખવા સૂચના આપી હતી.